ትግርኛ BBC News, ትግርኛናብቲ ትሕዝቶ ቀጽሉ ክፍልታት ዜና ቪድዮ ኣመና ፍቱዋት ዜና ቪድዮ ኣመና ፍቱዋት ኣብራሃም ክፍሎም፡ ''ኣብ መዓልቲ 300 ኤርትራውያን ንምግብ ነይርና'' 15 ነሓሰ 2019 ኣብ ከተማ ኣዲስ ኣበባ ተወሊዱ፤ ህወይቱ ንክመርሕርን ንከመሓይሽን፡ ንዓመታት ትምህርትን ስራሕ ልምድን ዝቀሰመላ ከተማ፡ ሃንደበት ኣብ መንጎ ኤርትራን ኢትዮጵያን ዝተፈጥረ ፖለቲካዊ ወጥርን ኲናትን፤ ብዘይ ወዓሎ ገበን ተኣሲሩ። ድሕሪ ናይ ሓጺር ማእሰርቲ ድማ ብሓገዝ ስደራ ቤቱን ፈተወቱን ካብ ቤት ማእሰርቲ ድሕሪ ምውጻእ፡ ካብ ኢትዮጵያ ናብ ዓዲ ጥልያን ከተማ ሚላኖ ተሰዲዱ። ኣብ ከተማ ሚላኖ ድሕሪ ነዊሕ ከርተተን ድኻም ዝመልኦ ስራሕን፡ ፋራሜንታ (ናውቲ ዕዮ ቤት) ዝሽየጠሉ ድኳን ከፊቱ ናብርኡ ይመርሕ ኣሎ። ኣብራሃም ኣብ ምሻጥ ኣቑሑት ኣባይቲ ጥራሕ ዘይኮነ ከም ዝተበላሸወ ቦምባታት ማይ፣ ማዓጹ፣ መፋትሕ፣ ምልካይ ቀለም ዝኣመሰሉ ናእሽቱ ናይ ምትዕርራይ ንጥፈታት እውን የካይድ እዩ። ኣስታት 95 ሚኢታዊት ዓማዊሉ ጥልያን ክኾኑ እንከለው፡ ሕልፍ ሕልፍ ኢሎም እውን ኤርትራውያን ኢትዮጵያውያንን ይመጽኡዎ እዮም። ነዚኦም ከኣ፡ "ፍቕርን ጸጋን ይዓቢ!" ብምባል ብኹለመዳይ ከም ዝተሓባበሮም ይዛረብ። ኣብራሃም ኣብ ኢትዮጵያ ነጋዳይ ስለ ዝነበረ፡ ስራሕ ፋራሜንታ ከኣ ኣብ ኤርትራን ኢትዮጵያን ልሙድ ናይ ንግዲ ስራሕ ስለ ዝኾነ፡ ብዝያዳ ክሰርሓሉን ክጽዕረሉን ተተባቢዑ። ኣብዚ ሕጂ እዋን ንኹሉ ብድሆታት ሰጊሩ ድማ፡ ስርሑን ህይወቱን ይመርሕ ኣሎ። ኣብ ርእስ እዚ፡ ዝበዝሑ ኤርትራውያን ነጋዶ፡ ኣብ ከባቢ ኣብ ፖርታ ቨነስያ ኣብ ኣብያተ መስተን መግብን ተዋፊሮም ስለ ዝረኣየ፡ ካብ ናታቶም ፍልይ ዝበለ ንምግባር ነቲ ስራሕ ብድፍረት ከም ዝጀመሮ ይገልጽ። "ደቂ ዓድና፡ ብሙልኦም ባር፤ ቤት ብልዒ ከፊቶም ምስ ረኣኹ፡ ኣነ ካልእ ስራሕ ክፍትን ሓሲበ። እዚ ዝኣተኹዎ ንግዲ ብደቂ ዓድና ዘይተለምደ ብምንባሩ ብዙሕ ዋጋ ኣኽፊሉኒ እዩ" ይብል። ቅድሚኡ ምስ ጥልያን ይሰርሕ ምንባሩን፡ ጠላይን ከኣ ንዕኡ 10 ሚእታዊት ከፊሎም እቲ 90 ሚኢታዊት ንርእሶም ይወስድዎ ምንባሮም ይዛረብ። ''ዱኳን ፋራመንታ ኣብ 2000 ዓ/ም ጀሚረዮ። ዝኾነ ዓይነት ፍልጠት ኣይነበረንን፤ ተመኩሮ ናይ ቢዝነስ ስራሕ ግን ነይሩኒ። ኣብ ቢዝነስ ከኣ ብጣዕሚ ደፋር እየ። ክመጽእ ከለኹ፡ ምንም ኣይነበረንን። ቀስ ብቐስ ግን ኣብዚ ደረጃ በጺሐ" በሃላይ'ዩ። ''ኣብ ስደት ምንባር ነዊሑ ምውዳእ ኣቡዩና'' ካቴድራለ፡ ንኣስመራ ኣስመራ ዝገበረ ህንጻ “ጉዳይ ስደተኛታት ከም መጣልዒ ፖለቲካ” ብዙሓት ካልኦት መነባብሮ ሚላኖ ከቢድ እዩ ክብሉ እንከለው፡ ኣብርሃም ግን "ብዕላማ ስለ ዝመጻእኩ መነባብሮ ሚላኖ ኣዝዩ ጥዑም'ዩ" ይብል። "እቲ ጥዑም ዝገብሮ ኣብ ዕላማይ ብትብዓት ስለ ዝሰርሕ'ዩ" ብምባል ዝጸዓረ ከም ዝዕወት የብርህ። ካብ ገዝኡ ዝወጽእ ሰብ ኣብ ጉዕዞኡን መዓልቦኡን ዝተፈላለየ ዓይነት ጸገማት ከም ዘጋጥሞ ዝገለጸ ኣብርሃም፡ ተማሂረ ድየ ሰሪሐ ህይወተይ ክቕይር ኣሎኒ ንዝበለ ግን ፈጣሪ እውን ከም ዝሕግዞ ይዛረብ። "ኣድህቦ ስነ-ጥበብ መሳርሒ ማሕበራዊ ህይወት ምዃን'ዩ" ንሙያ መምህርነት ዝተኸፍለ መስዋእቲ ዘጋጠሞ ሽግራት ኣብ ዝኾነ ዓዲ ተሰዲድካ ናብ ካልእ ዓዲ ክትነብር ክትፈትን እንከለካ ባህልን ቋንቋን እቲ ዓዲ ክትማሃርን ክትለማመድን ኣገዳሲ እዩ። ኣብራሃም'ውን ኣብ ዓዲ ጥልያን ምስ ኣተወ፡ ኣብ ስርሓት ንግዲ ብሰንኪ ሕጽረት ቋንቋን ካልእን ብዙሕ ከም ዝተሸገረ እዩ ዝሕብር። ኣብ መጀመርያ ከኣ መነባብሮ ህይወቱ'ውን ብሰንኪ እዚ ሕጽረታት፡ ከምቲ ዝድለ ንቅድሚት ክሰጉም ኣይከኣለን ነይሩ። "እተን ቀዳሞት 5-6 ዓመታት ብጣዕሚ ከቢደናኒ ነይረን። ግን ከኣ፡ ኣብዚ ከባቢና ንዝነብሩ ኣረግቶት ጣላይን ልክዕ ከም ስድራና ኣኽቢርና ንተሓባበሮምን ንለኣኾምን እሞ ንሳቶም ብተግባርና ፈትዮሙና፤ ቋንቋ'ውን ተላሚድና። በዚ እሙናት ዓማዊልና ኮይኖም፡ ጽቡቕ ተግባርና ከኣ ዘርጊሖሙዎ" ይብል ሕሉፉ ብምዝካር። ኣብ ጉዕዞ ስደት ሰለስተ ደቁን በዓልቲ ቤቱን ዝሰኣነ ኤርትራዊ ስለምንታይ መርከብ ድሕነት ኣብ ማእከላይ ባሕሪ ተዋፊራ?
